ЖОБА
БЕКІТІЛДІ
«Еуразиялық Сауда Жүйесі» тауар биржасы» АҚ Басқарма Төрағасының
2026 жылғы «23» қазандағы № 78П бұйрығымен
ҚОСАРЛАНҒАН ҚАРСЫ АУКЦИОН РЕЖИМІНДЕГІ БИРЖАЛЫҚ САУДА-САТТЫҚҚА ЖІБЕРІЛГЕН ТАУАРДЫҢ ЕРЕКШЕЛІГІ
	САУДА ҚҰРАЛЫНЫҢ ПАСПОРТЫ

	Тауардың атауы
	ТС-1 санатындағы ақ қант, жеткізу шарттары – FCA, Алматы қ.), ГОСТ 33222-2015
	Сауда құралының коды
	UWDFC02

	Сауда режимі
	қосарланған қарсы аукцион
	Өлшем бірлігі
	тонна

	Тауардың бағасы
	ҚҚС-ты қоса алғанда, 1 тонна үшін теңгемен



	№
	Параметр
	Шарт

	1
	Тауардың сапалық сипаттамалары
	ГОСТ 33222-2015 талаптарына сәйкес келетін ТС-1 санатындағы ақ кристалды қант (қант қызылшасынан). Жеткізілетін Тауардың сапасы тиісті партияның сапасы туралы құжатпен расталады. Тауар Еуразиялық экономикалық одақтың қолданылатын техникалық регламенттерінің талаптарына сәйкес келуге тиіс. Сәйкестік туралы декларация: ЕАЭО № ЕАЭО KZ.311010.13.12.03299.



	2
	Жеткізу шарттары
	Теміржол көлігімен жеткізу. FCA (Франко тасымалдаушы), Қазақстан Республикасы, Алматы облысы, Алматы қаласы (Инкотермс 2020).

	3
	Жеткізу мерзімі / кезеңі
	Сатушы Клирингтік орталық Тауар үшін төлем ретінде ақша қаражатын аударған күннен бастап 30 жұмыс күнінен кешіктірмей, Тауарды Ерекшелікке сәйкес және оның шарттарымен жөнелтеді.

	4
	Төлем шарттары
	Жеткізу шартына қол қойылған күннен кейін 5 жұмыс күнінен кешіктірмей, Сатып алушы мәміле сомасының 100%-ын Клирингтік орталықтың банктік шотына аударады.

	5
	Лоттың мөлшері
	68 (алпыс сегіз) тонна.

	6
	Ең аз жеткізу партиясы
	68 (алпыс сегіз) тонна.

	7
	Лоттың ең жоғары мөлшері
	Қантты теміржол көлігімен жеткізу көзделген жағдайда – 5 (бес) вагон (вагон нормасына қарай 300–350 тонна), автомобиль көлігімен жеткізу жағдайында – 100 (жүз) тонна.

	8
	Тауарды жеткізу тәсілі және қаптамасы
	Автомобиль көлігі. Тауарды беру шарттары – келісілген пунктте FCA (Инкотермс 2020). Тауар нетто салмағы 25 немесе 50 кг полипропилен қаптарда жеткізіледі. Әр қапта дайындаушы, өнім атауы, сорты/санаты, нетто салмағы, өндірілген күні және жарамдылық мерзімі көрсетіледі.

	9
	Жеткізуді растайтын құжаттар
	Тауар жүкқұжаты және (немесе) қабылдау-беру актісі; тауар-көлік жүкқұжаты (қолданылатын жағдайда); партияның сапасы туралы құжат; сәйкестік туралы декларация; заңнамада көзделген жағдайларда электрондық шот-фактура және тауарларға ілеспе жүкқұжат.

	10
	Рұқсат етілген ауытқу (толеранс)
	Тіркелген биржалық мәміледегі Тауар мөлшерінің ±5%-ы.

	11
	Биржалық қамтамасыз ету
	Жоспарланған биржалық мәміле (өтінім) сомасының 1%-ы.

	12
	Жеткізу шартының үлгілік нысаны
	Ерекшелікке № 1 қосымша.


ҚОСЫМША ЕРЕЖЕЛЕР
1. Биржа Ерекшелікке өзгерістер мен толықтырулар енгізуге құқылы.
2. Ерекшелікке енгізілген өзгерістер мен толықтырулар оларды қамтитын Ерекшелік қолданысқа енгізілген сәттен бастап күшіне енеді.
3. Өзгерістер мен толықтыруларды қамтитын Ерекшеліктің қолданысқа енгізілетіні туралы ақпарат Биржаның сайтында қолданысқа енгізілгенге дейін кемінде 1 (бір) сауда күні бұрын жариялау арқылы биржалық сауда-саттыққа қатысушылардың назарына жеткізіледі.
4. Биржа мен Клирингтік орталық Тауардың сатушысы, сатып алушысы, тасымалдаушысы, сақтаушысы немесе сапасын бақылаушысы болып табылмайды және Тауарды нақты жеткізу мен қабылдауға қатысты Тараптардың міндеттемелерін өздеріне алмайды.

№ 1 қосымша
ақ қант Ерекшелігіне
жеткізу шарттары – FCA

ЖЕТКІЗУ ШАРТЫНЫҢ ҮЛГІ НЫСАНЫ



___________ қ.                                     202__ жылғы «____» ______________

[bookmark: _Hlk219129337]Брокерлік компания – «_______» (тауар биржалары саласындағы брокерлік қызметпен айналысу құқығына № _____ лицензиясы, берген орган ________, берілген күні _____), ____________ негізінде өкілеттік берілген __________ (лауазымы, Т.А.Ә.) атынан әрекет ететін және осы шарттық қатынастарда тек өз клиенті – «_______» ЖШС/АҚ мүддесінде және оның есебінен әрекет ететін,
егер брокерлік компания өз мүддесінде әрекет етсе, клиентке қатысты төмендегі жолдар толтырылмайды: мемлекеттік тіркеу күні _____, олардың арасында жасалған 20__ жылғы «___» ______ № _____ брокерлік қызмет көрсету шартына және 20__ жылғы «__» ______ № ___ сату тапсырмасына сәйкес,
бұдан әрі «Сатушы» деп аталатын, бір тараптан,
және
Брокерлік компания – «_____________» (тауар биржалары саласындағы брокерлік қызметпен айналысу құқығына № _____ лицензиясы, берген орган ________, берілген күні _____), ____________ негізінде өкілеттік берілген __________ (лауазымы, Т.А.Ә.) атынан әрекет ететін және осы шарттық қатынастарда тек өз клиенті – «_____1» ЖШС/АҚ мүддесінде және оның есебінен әрекет ететін,
егер брокерлік компания өз мүддесінде әрекет етсе, клиентке қатысты төмендегі жолдар толтырылмайды: мемлекеттік тіркеу күні _____, олардың арасында жасалған 20__ жылғы «___» ______ № _____ брокерлік қызмет көрсету шартына және 20__ жылғы «__» ______ № ___ сатып алу тапсырмасына сәйкес,
бұдан әрі «Сатып алушы» деп аталатын, екінші тараптан,
бұдан әрі бірлесіп «Тараптар», ал жеке-жеке «Тарап» деп аталатындар «ЕТС» тауар биржасы» АҚ ауыл шаруашылығы өнімдері секциясында қосарланған қарсы аукцион режиміндегі биржалық сауда-саттық барысында жасалған және 20__ жылғы «___» ______ № __ мәміле туралы есеппен расталған № _________ биржалық мәмілені орындау мақсатында осы Шартты (бұдан әрі – Шарт) төмендегілер туралы жасасты:

1. ОСЫ ШАРТТА ҚОЛДАНЫЛАТЫН ҚЫСҚАРТУЛАР МЕН ТЕРМИНДЕР

	Тауар
	Тауар – «Көксу қант зауыты» ЖШС өндірген, ГОСТ 33222-2015 талаптарына сәйкес ТС-1 санатындағы ақ кристалды қант (қант қызылшасынан). Негізгі сапа көрсеткіштері: сахарозаның массалық үлесі – кемінде 99,50%; күлдің массалық үлесі – 0,050%-дан аспайды; тотықсыздандырғыш заттардың массалық үлесі – 0,065%-дан аспайды; ылғалдың массалық үлесі – 0,15%-дан аспайды. Қалған сапалық сипаттамалар ТС-1 санаты үшін ГОСТ 33222-2015 талаптарына сәйкес болуы тиіс.




	Инкотермс
	Инкотермс 2020

	FCA

	Инкотермс 2020 бойынша FCA (Free Carrier) – «Тасымалдаушыға дейін еркін» (келісілген жеткізу орнының атауы) термині. Бұл терминге сәйкес Сатушы Тауарды келісілген жерде Сатып алушы тағайындаған тасымалдаушыға немесе өзге тұлғаға берген кезде жеткізу жөніндегі міндеттемесін орындады деп есептеледі. Егер жеткізу Сатушының аумағында (зауытта, қоймада және т.б.) жүзеге асырылса, Сатушы Тауарды Сатып алушы ұсынған көлік құралына тиеуге міндетті. Егер жеткізу басқа келісілген жерде жүзеге асырылса, Сатушы Тауарды сол жерге жеткізіп, өзінің көлік құралынан түсіруге дайын күйінде тасымалдаушыға немесе Сатып алушы тағайындаған өзге тұлғаға ұсынуға міндетті. Қажет болған жағдайда Сатушы экспорттық кедендік ресімдеуге жауап береді. Тауардың жоғалу немесе бүліну тәуекелі Сатушы келісілген жерде жеткізу жөніндегі міндеттемесін орындаған сәтте Сатып алушыға өтеді.






	Тауарды босату орны
	Алматы қ.

	ҚҚС
	Қосылған құн салығы

	ҚР
	Қазақстан Республикасы

	Биржа
	«ЕТС» тауар биржасы» АҚ – ҚР Индустрия және сауда министрлігі Сауда комитетінің 2010 жылғы 01.02 күнгі № 1000001 лицензиясы негізінде биржалық сауда-саттықты ұйымдастыратын және өткізетін қоғам.

	Сауда қағидалары
	Қазақстан Республикасы Ұлттық экономика министрінің міндетін атқарушының 2015 жылғы 30 наурыздағы № 280 бұйрығымен бекітілген Биржалық сауда қағидалары, сондай-ақ ҚР биржалық тауар нарығын реттеу саласындағы уәкілетті мемлекеттік орган бекіткен Биржалық сауда қағидаларын іске асыру жөніндегі «ЕТС» тауар биржасы» АҚ регламенті (интернет-ресурс: www.ets.). Аталған құжаттар осы Шартқа қол қойылған күні қолданылатын редакцияда оның ажырамас бөлігі болып табылады және барлық Тараптар үшін міндетті.



	Клиринг қағидалары
	«ЕТС Клирингтік орталығы» жауапкершілігі шектеулі серіктестігінің Клиринг қағидалары. Олар осы Шартқа қол қойылған күні қолданыста болады, оның ажырамас бөлігі болып табылады және барлық Тараптар үшін міндетті.

	Агент
	«ЕТС Клирингтік орталығы» ЖШС Биржамен жасалған шартқа сәйкес Биржаның сауда секцияларында жасалған биржалық мәмілелер бойынша есеп айырысуды (клирингті) жүзеге асырады. «ЕТС Клирингтік орталығы» ЖШС осы Шарттың тарапы болып табылмайды және Шарт Тараптарының міндеттемелері бойынша жауап бермейді. Ол есеп айырысуларға биржалық мәмілелер бойынша есеп айырысуларға клирингтік қызмет көрсету туралы үлгілік шартта және/немесе Клиринг қағидаларында белгіленген тәртіппен және шарттармен қатысады.


	Жеткізуші
	«_______» ЖШС/АҚ (атауы, орналасқан жері, БСН, БеК, банктік деректемелері, телефон нөмірлері) – Сатушының клиенті.

	Жүк жөнелтуші
	«________» ЖШС/АҚ (атауы, орналасқан жері, БСН, БеК, банктік деректемелері, телефон нөмірлері) – Сатушының клиенті немесе ол көрсеткен тұлға.

	Төлеуші
	«_______1» ЖШС/АҚ (атауы, орналасқан жері, банктік деректемелері) – Сатып алушының клиенті.

	Жүк алушы
	«________1» ЖШС/АҚ (атауы, орналасқан жері, БСН, БеК, банктік деректемелері, телефон нөмірлері) – Сатып алушының клиенті немесе ол көрсеткен тұлға.

	Брокерлік қызмет көрсету шарты
	Мәтіннің мәнмәтініне қарай брокер – __________ (Сатып алушы) мен оның клиенті – «______1» ЖШС/АҚ (Төлеуші) арасында жасалған ________ күнгі № _____ брокерлік қызмет көрсету шарты немесе брокер – __________ (Сатушы) мен оның клиенті – «____» ЖШС/АҚ (Жеткізуші) арасында жасалған ________ күнгі № _____ брокерлік қызмет көрсету шарты. Екі жағдайда да шарт брокердің Биржаның сауда жүйесінде клиенттің тиісті тапсырмасына сәйкес астықты сатып алуға/сатуға өтінім беру тәртібін көздейді.

	Биржалық мәміле
	Биржада Сатып алушы мен Сатушы арасында қосарланған қарсы аукцион режимінде жасалған, Биржаның ____ күнгі № _____ мәміле туралы есебімен расталған және Тараптардың осы Шартты жасасуына негіз болатын № ___________ мәміле.

	Мәміле туралы есеп
	Биржаның ________ күнгі № _____ мәміле туралы есебі.

	Тауар ерекшелігі
	Биржа Басқармасы Төрағасының ______ жылғы № ___ бұйрығымен бекітілген (хаттама № ___), биржалық мәміле жасалған күні қолданыста болған Тауар ерекшелігі. Оның ережелері осы Шартқа қол қою кезінде міндетті және оның ажырамас бөлігі болып табылады.



2. ШАРТТЫҢ НЫСАНАСЫ
2.1. Осы Шартқа сәйкес және оның талаптарымен Сатушы Тауарды FCA шарттарында сатады, ал Сатып алушы (Төлеуші) Тауарды қабылдайды және оның ақысын төлейді.
[bookmark: _Hlk219130350]2.2. Тауарды өткізу Сатып алушы (Төлеуші) осы Шарттың 5.2 және 5.3-тармақтарында көзделген міндеттемелерін толық орындағаннан кейін жүзеге асырылады.

3. ТАУАРДЫҢ БАҒАСЫ ЖӘНЕ ШАРТТЫҢ СОМАСЫ
3.1. Осы Шарт бойынша Тауардың бағасы биржалық мәміле туралы есепте айқындалған және 1 (бір) метрикалық тонна үшін __________ (______) теңгені құрайды.
3.2. Шарттың жалпы сомасы _________ (___________) теңгені құрайды (бұдан әрі – Шарт сомасы).

4. ЖЕТКІЗУ ШАРТТАРЫ
4.1. Тауар осы Шарт бойынша Инкотермс 2020 талаптарына сәйкес FCA шарттарымен жеткізіледі.
[bookmark: _Hlk219129401]4.2. Сатушы Клирингтік орталық Тауардың ақысы ретінде ақша қаражатын аударған күннен бастап 30 жұмыс күнінен кешіктірмей, Тауарды Ерекшелікте көзделген тәртіппен және шарттармен жөнелтеді.

[bookmark: _Hlk219130606]5. ЕСЕП АЙЫРЫСУ ТӘРТІБІ
[bookmark: _Hlk219130125][bookmark: _Hlk219129445][bookmark: _Hlk219130107]5.1. Тараптар осы Шарт бойынша төлемдер Агенттің банктік шоты арқылы қолма-қол ақшасыз нысанда, осы Шартта, биржалық мәмілелер бойынша есеп айырысуларға клирингтік қызмет көрсету туралы үлгілік шартта және Клиринг қағидаларында белгіленген тәртіппен жүргізілетініне келіседі.
5.2. Сатып алушы (Төлеушінің аударуын қамтамасыз ете отырып) Шарт сомасының 100%-ын (жүз пайызын) алдын ала төлем ретінде Агенттің банктік шотына аударады:
«ЕТС Клирингтік орталығы» ЖШС.
БСН 090840000906,
Ағымдағы шот: KZ046010131000118505
БСК: HSBKKZKX,
БеК 17
«Қазақстан Халық Банкі» АҚ.
5.3. Сатып алушы Шарттың 5.2-тармағында көзделген Шарт сомасын Агенттің банктік шотына Тараптар жеткізу шартына қол қойған күннен бастап ___ (____) күн ішінде аударады. Бұл мерзім Тауар ерекшелігіне сәйкес айқындалады.
5.4. Агент биржалық Тауар құнын Сатушының банктік шотына Клиринг қағидаларында, биржалық мәмілелер бойынша есеп айырысуларға клирингтік қызмет көрсету туралы үлгілік шартта және Тауар ерекшелігінде белгіленген шарттарда, мерзімдерде және тәртіппен аударады.
[bookmark: _Hlk219129476]5.5. Агенттің Тараптарға биржалық қамтамасыз ету сомасын төлеуі немесе қайтаруы Клиринг қағидаларында және Тауар ерекшелігінде белгіленген рәсімге сәйкес жүзеге асырылады.

[bookmark: _Hlk219130395]6. ТАРАПТАРДЫҢ ҚҰҚЫҚТАРЫ МЕН МІНДЕТТЕРІ
[bookmark: _Hlk219130157]6.1. Осы Шарттың Тараптары осы Шартта, Биржалық сауда қағидаларында және Клиринг қағидаларында белгіленген құқықтарды пайдалануға әрі міндеттерді орындауға келіседі.
6.2. Сатушы міндеттенеді:
6.2.1. Қазақстан Республикасының заңнамасында және Клиринг қағидаларында көзделген рәсімдерді сақтай отырып, Тауарды Сатып алушыға (Жүк алушыға) осы Шарттың 4.2-тармағында көрсетілген мерзімде беруге.
Бұл ретте Сатушының Тауарды Сатып алушыға (Жүк алушыға) беру жөніндегі міндеттемелері мына жағдайда орындалды деп есептеледі:
Тауардың жөнелтілгенін растайтын қол қойылған құжаттар ұсынылғаннан кейін.
6.2.2. Клиринг қағидаларында және Ерекшелікте белгіленген мерзімдер мен тәртіпте Агентке жөнелтуді растайтын құжаттарды ұсынуға.
6.2.3. Клиринг қағидаларының өзге де талаптарын уақтылы әрі тиісінше орындауға.
6.3. Сатып алушы міндеттенеді:
6.3.1. Сатушыға Тауардың жалпы құнын осы Шарттың 5.2 және 5.3-тармақтарында көзделген тәртіппен төлеуге (Төлеушінің төлеуін қамтамасыз етуге);
[bookmark: _Hlk219193056]6.3.2. Клиринг қағидаларында белгіленген мерзімдер мен тәртіпте Агентке Тауардың жөнелтілгенін растайтын құжаттардың (тауарды босатуға арналған жүкқұжаттың) көшірмелерін ұсынуға;
6.3.3. Клиринг қағидаларының өзге де талаптарын уақтылы әрі тиісінше орындауға.
7. ШАРТТЫҢ ҚОЛДАНЫЛУ МЕРЗІМІ
7.1. Осы Шарт биржалық мәміле жасалған күннен бастап күшіне енеді.
7.2. Шарт биржалық мәміле жасалған күннен бастап Тараптар өз міндеттемелерін толық орындағанға немесе Клиринг қағидаларында көзделген негіздер бойынша тоқтатылғанға дейін қолданылады.
7.3. Шарт Тараптардың келісімі бойынша бұзылуы мүмкін. Егер Шарт Биржада тіркелген болса, оны бұзу туралы келісім Биржада тіркелген сәттен бастап жасалды деп есептеледі.
[bookmark: _Hlk219129501]8. ТАРАПТАРДЫҢ ЖАУАПКЕРШІЛІГІ
8.1. Тараптар осы Шарт бойынша міндеттемелерді тиісінше орындамағаны үшін Қазақстан Республикасының қолданыстағы заңнамасына, осы Шартқа, Биржалық сауда қағидаларына және Клиринг қағидаларына сәйкес жауапты болады.
8.2. Егер мәміле тарапы – Сатып алушы жеткізу шарты бойынша алдын ала төлемнің толық сомасын уақтылы аудармаса және мәміле тарапы – Сатушыға жеделхат ұсынбаса, мәміле тарапы – Сатып алушы 30 күнтізбелік күн ішінде мәміле бойынша міндеттемелерін орындамағандықтан адал емес Тарап деп танылады. Агент Клиринг қағидаларында белгіленген мерзімде бұл туралы мәміле тарапы – Сатушыны хабардар етеді және келесі сауда күні аяқталғанға дейін зардап шеккен Тарапқа адал емес Тараптың биржалық қамтамасыз ету сомасын айыппұл ретінде аударады. Бұл ретте Тараптардың мәміле бойынша міндеттемелері тоқтатылады, бұл осы Шарттың күшін жоюға негіз болады.

9. ЕҢСЕРІЛМЕЙТІН КҮШ МӘН-ЖАЙЛАРЫ (ФОРС-МАЖОР)
9.1. Осы Шарт жасалғаннан кейін туындаған, Тараптардың еркінен тыс, олар алдын ала болжай алмаған және қолжетімді тәсілдермен болдырмай алмаған төтенше мән-жайлар салдарынан Шарт бойынша міндеттемелерді орындау мүмкін болмаған жағдайда Тараптар олардың ішінара немесе толық орындалмағаны үшін жауапкершіліктен босатылады. Мұндай мән-жайларға су тасқыны, өрт, жер сілкінісі және өзге табиғи құбылыстар, соғыс қимылдары, тасымалдауға кедергі келтіретін жағдайлар, сондай-ақ Шарт бойынша міндеттемелердің орындалуына тыйым салатын немесе өзге жолмен кедергі келтіретін мемлекеттік органдардың актілері не әрекеттері жатады.
9.2. Еңсерілмейтін күш мән-жайларының туындауы құзыретті органның немесе ұйымның тиісті құжатымен расталуға тиіс. Хабарламада мән-жайлардың сипаты және мүмкіндігінше олардың Шарт бойынша міндеттемелерді орындауға ықпалы мен орындалуы мүмкін мерзімдері көрсетіледі.
9.3. Форс-мажор салдарынан Шарт бойынша міндеттемелерін орындай алмайтын Тарап Шарт талаптарының орындалмауын мүмкіндігінше қысқа мерзімде жою үшін барлық күш-жігерін жұмсауға міндеттенеді.
9.4. Еңсерілмейтін күш мән-жайлары туындаған жағдайда Шарт бойынша міндеттемелерді орындау мерзімі осы мән-жайлар мен олардың салдары әрекет еткен уақытқа шегеріледі, ал Шарттың қолданылу мерзімі тиісінше ұзартылады.
9.5. Егер Тараптардың міндеттемелерін толық немесе ішінара орындау мүмкінсіздігі 3 (үш) айдан астам уақытқа созылса, Тараптар өзара есеп айырысуды жүргізуге және Шартты бұзуға құқылы.

10. ДАУЛАРДЫ ШЕШУ
10.1. Тараптар осы Шарттан немесе оған байланысты туындайтын барлық келіспеушіліктер мен дауларды тікелей келіссөздер арқылы бейбіт жолмен шешуге бар күшін салуға тиіс.
10.2. Осы Шарттан немесе оған байланысты туындайтын кез келген даулар және/немесе келіспеушіліктер, оның ішінде Шарттың жарамдылығына, жасалуына, орындалуына, өзгертілуіне және бұзылуына қатысты мәселелерді қоса алғанда, бірақ олармен шектелмей, Биржаның тұрақты жұмыс істейтін биржалық төрелігінде түпкілікті шешілуге жатады.

11. ӨЗГЕ ДЕ ТАЛАПТАР
11.1. Шарт биржалық мәміле жасалған күннен бастап күшіне енеді және Тараптар Шарт бойынша өз міндеттемелерін толық орындағанға дейін қолданылады. Осы Шарт әр Тарап үшін бір данадан, заңды күші бірдей екі түпнұсқа данада, оған қол қою рәсімдерін сақтай отырып ресімделеді.
11.2. Шартқа барлық өзгерістер мен толықтырулар оның ажырамас бөлігі болып табылатын қосымша келісімдер арқылы ресімделеді және жазбаша нысанда жасалып, екі Тараптың уәкілетті өкілдері қол қойған жағдайда жарамды деп есептеледі.
[bookmark: _Hlk219130176]11.3. Шарт талаптарын орындау кезінде Сатып алушы Сатушының жазбаша келісімінсіз осы Шарт бойынша міндеттемелері мен құқықтарын (талап ету құқықтарын) үшінші тұлғаға беруге құқылы емес.
11.4. Шартта көзделмеген жағдайларда Тараптар Қазақстан Республикасының қолданыстағы азаматтық заңнамасын басшылыққа алады.



12. ТАРАПТАРДЫҢ ДЕРЕКТЕМЕЛЕРІ МЕН ҚОЛДАРЫ
	Сатушы:
ЖШС/АҚ «_____________»
Қазақстан Республикасы, ______ қ., ______ көш.
БСН
ОКПО, ЭҚЖЖ
ҚҚС бойынша есепке қою туралы куәлік, сериясы ___ № ___, берілген күні ___
Банктік деректемелер:
Есеп айырысу шоты
БСК
БеК
Электрондық пошта:
Тел./факс:

Басшы:













	Сатып алушы:
ЖШС/АҚ «_____________»
Қазақстан Республикасы, ______ қ., ______ көш.
БСН
ОКПО, ЭҚЖЖ
ҚҚС бойынша есепке қою туралы куәлік, сериясы ___ № ___, берілген күні ___
Банктік деректемелер:
Есеп айырысу шоты
БСК
БеК
Электрондық пошта:
Тел./факс:

Басшы:

